Keresztes

Az Egyház fizikai erejét képviselő szent harcosok, akik bátran veszik fel a harcot bármilyen ellenséggel, legyen az démon, vámpír, élőholt vagy épp protestáns. Angyalok erejét képesek használni.

"Mi vagyunk Isten ökle! A vihar elmúlik, a gonosz elpusztul! Győzni fogunk!" - Pius, Rendfőnök

Faj: Ember,  Tünde, Sötét Tünde

Használható fegyverek: Kard, Kétkezes kard

## Tulajdonságok

**Páncélzat:** Nehéz

**Mágia:** közepes

**Védekezés:** jó

**Támadás:** jó

**Sebesség:** gyenge

## Képességek

**Név:** Vigyázó kéz

**Szint:** 1.

**Ár:** Keresztesek kezdéskor ingyen megkapják, 1000 váltó

**Leírás:** A keresztes Isten kegyelmét élvezi, így néha rejtélyes módon elkerülik őt a támadások, kisebbet sebeznek rajta, stb. Természetesen ez nem mentheti meg a kritikus, elkerülhetetlen vagy halálos sérülésektől, és kis szinten gyakorlatilag elég kevés alkalommal jön be, de elég hasznos így is. Passzív képesség.

**Név:** Felszentelés

**Szint:** 2.

**Ár:** 1500 váltó

**Leírás:** Egy passzív képesség, ami megnöveli a keresztes hatékonyságát démonok és vámpírok ellen, illetve lehetővé teszi, hogy hasznosítsa a valódi képességeit: angyalok erejének segítségül hívását. Ezek aura típusú képességek, amiket lent részletezek. Egy aura addig létezik, amíg a keresztes nem vált közöttük, ami egy percenként lehetséges. Egyébként bármeddig fenntarthatóak.

**Név:** Uriel

**Szint:** 3.

**Ár:** 2000 váltó

**Leírás:** A tűz angyala, erejével a keresztes szent tűzzel vonja be fegyverét, ezt a tüzet pedig képes kis (öt méteres) hatótávban lelőni hullámként.

**Név:** Sahaquiel

**Szint:** 3.

**Ár:** 2000 váltó

**Leírás:** A víz angyala, erejét felhasználva a keresztes képes lesz vizet fakasztani, majd azt nagy nyomással ellenségére lőni (feldöntve azt), esetleg pengeként vágni vele (közepes sérülést okoz, könnyebb páncélokat áttörheti).

**Név:** Zeruel

**Szint:** 4.

**Ár:** 2500 váltó

**Leírás:** A keresztes Zeruel, az erő angyalának hatalmát használja, mellyel kétszeres fizikai erőre tesz szert. Ezzel szemben védelme felére csökken.

**Név:** Arael

**Szint:** 5.

**Ár:** 3000 váltó

**Leírás:** Arael a madarak és a szabad lelkek angyala. Erejével a keresztes képes ideiglenesen szárnyakat létrehozni, amivel a levegőbe emelkedhet, és kétszeres gyorsaságra is szert tesz.

**Név:** Raphael

**Szint:** 6.

**Ár:** 3500 váltó

**Leírás:** A gyógyítás és gyógyulás angyala, erejével felövezve a keresztes és a körülötte álló szövetségesei is lassan regenerálódnak, ám harci képességei a felére csökkennek..

**Név:** Ireul

**Szint:** 7.

**Ár:** 4000 váltó

**Leírás:** A félelem angyala, a keresztes ezt használva bármely ellenfelének könnyedén elveheti a harci kedvét, látása rettegést kelt benne.

**Név:** Metatron

**Szint:** 8.

**Ár:** 4500 váltó

**Leírás:** A védelem angyala és Isten írnoka, erejével a keresztes háromszoros ellenállásra tesz szert. A hátránya viszont, hogy a harci képességei felére csökkennek.

**Név:** Samael

**Szint:** 9.

**Ár:** 5000 váltó

**Leírás:** A halál angyala, mások csak úgy ismerik, mint a kaszás. Erejével felövezve a keresztes egyetlen találattal képes megölni egy ember méretű teremtményt feltéve, ha el is tudja azt találni, ugyanis felére esik a sebessége és pontossága.

**Név:** Gabriel

**Szint:** 9.

**Ár:** 5000 váltó

Leírás: Isten hírnöke és szószólója, a keresztes ezen angyal áldásával hangját felerősítve képes lesz ellenfeleket a térdükre kényszeríteni pusztán egy kiáltással. A keresztes minden hangos megnyilvánulása felerősített rezgéseket kelt.

**Név:** Mikhael

**Szint:** 10.

**Ár:** 6000 váltó

**Leírás:** A legerősebb angyal erejét megidézve a keresztes öt fény lelket idéz meg, amelyek minden támadásukkal szent sebzést okoznak. Fél percig maradnak vele.

Vissza a kasztokhoz